Diari Oficial de la Generalitat Valenciana


Sumari del DOGV 9927, del 02-09-2024 (2024/8731)

DECRET 105/2024, de 29 d’agost, del Consell, pel qual es modifica la denominació de l’Escola d'Arquitectura i Politècnica, que passa a denominar-se Escola de Ciències, Enginyeria i Disseny, de la Universitat Europea de València.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9927

Data del DOGV
:   02-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8731

CVE
:   JGEK-V-5957-3546

Data del document
:   29-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * Universidad Europea de València
    * organització de l'ensenyament
    * universitat

La Llei orgànica 2/2023, de 22 de març, del sistema universitari, establix en l’article 41 que la creació, modificació i supressió de facultats i escoles seran acordades per la comunitat autònoma, a iniciativa de la universitat mitjançant proposta i aprovació del seu Consell de Govern.

Així mateix, la Llei 4/2007, de 9 de febrer, de la Generalitat, de coordinació del sistema universitari valencià, en l’article 7 determina que la creació, modificació i supressió, en universitats públiques, i el seu reconeixement en universitats privades, de facultats i escoles tècniques o politècniques superiors serà acordada per decret del Consell, amb el compliment previ dels requisits i tràmits exigibles en la normativa aplicable.

L'Escola d'Arquitectura i Politècnica va ser creada com a centre universitari de la Universitat Europea de València en la llei de creació de la mateixa universitat, Llei 9/2012 de la Generalitat, de reconeixement de la universitat privada Universitat Europea de València, amb seu a València (DOGV 6918, 7.12.2012).

La Universitat Europea de València ha proposat la modificació de la denominació de l’Escola d'Arquitectura i Politècnica, que passa a denominar-se Escola de Ciències, Enginyeria i Disseny, amb l’acord previ del Comité de Direcció de data 8 de maig de 2024.

La proposta de canvi de denominació ha sigut objecte d'informe favorable emés per l'Agència Valenciana d'Avaluació i Prospectiva el 13 de juny de 2024.

El Consell Valencià d'Universitats i Formació Superior, en el Ple del dia 9 de juliol de 2024, ha tingut coneixement de la sol·licitud de modificació de la denominació de l’esmentada escola, de conformitat amb el que es disposa en l'article 7 de la Llei 4/2007, de 9 de febrer, de la Generalitat, de coordinació del sistema universitari valencià.

Per això, d'acord amb el que s'establix en l'article 7 de la Llei 4/2007, de 9 de febrer, de la Generalitat, de coordinació del sistema universitari valencià i en l'article 41.1 de la Llei orgànica 2/2023, de 22 de març, del sistema universitari, a proposta del conseller d'Educació, Cultura, Universitats i Ocupació, d'acord amb l'article 28.c de la Llei 5/1983, de 30 de desembre, del Consell, i amb la deliberació prèvia del Consell, en reunió de data 29 d’agost de 2024,

DECRETE

*Article 1. Modificació denominació*

Es modifica la denominació de l’Escola d’Arquitectura i Politècnica, que passa a denominar-se Escola de Ciències, Enginyeria i Disseny, de la Universitat Europea de València.

*Article 2. Inscripció en el Registre d'universitats, centres i títols*

D'acord amb l'article 13.1 del Reial decret 1509/2008, de 12 de setembre, pel qual es regula el Registre d'universitats, centres i títols, la modificació que s'autoritza es comunicarà a este a l'efecte d’inscriure-la.

DISPOSICIÓ ADDICIONAL

*Única. Incidència pressupostària*

La implementació i posterior desenrotllament d'este decret no tindrà cap incidència en la dotació de tots i cadascun dels capítols de gasto assignada a la Conselleria d'Educació,  Cultura, Universitats i Ocupació, i en tot cas haurà de ser atés amb els mitjans personals i materials de la Universitat Europea de València.

DISPOSICIÓ FINAL

*Única. Eficàcia*

El present decret tindrà efectes el dia de la publicació en el *Diari Oficial de la Generalitat Valenciana*.

  

València, 29 d'agost de 2024

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació